APL. Dekabr oyining eng yaxshi futbolchisi va murabbiyi nomiga da’vogarlar ma’lum bo‘ldi

Angliya Premyer ligasining dekabr oyidagi eng yaxshi futbolchisi va murabbiyini aniqlash uchun so‘rovnoma boshlandi.

Dekabr oyining eng yaxshi o‘yinchisi nomiga sakkiz nafar futbolchi da’vogarlik qilmoqda. Bular: Trent Aleksander-Arnold (“Liverpul”), Emiliano Buendia (“Norvich”), Dominik Kelvert-Lyuin (“Everton”), Kevin de Bryuyne (“Manchester Siti”), Ben Foster (“Uotford”), Denni Ingz (“Sauthempton”), Adama Traore (“Vulverhempton”) va Jeymi Vardi (“Lester”).
Eng yaxshi murabbiy nomi uchun esa uch nafar mutaxassis kurash olib boradi.

Yurgen Klopp (“Liverpul”) — 5 o‘yin, 5 g‘alaba
Ole-Gunnar Sulsher (“Manchester Yunayted”) — 6 o‘yin, 4 g‘alaba, bir durang va bitta mag‘lubiyat
Nayjel Pirson (“Uotford”) — 6 o‘yin, 2 g‘alaba, 2 durang va ikkita mag‘lubiyat
Ovoz berish jarayonida muxlislar, Premyer liganing 20 ta jamoasi murabbiyi va jamoa sardorlari hamda saralangan ekspertlar qatnashadi. G‘olib nomi keyingi haftada e’lon qilinadi.
Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @daryo_sport’ga obuna bo‘ling!